དེ་ཡང་ཁོང་གིས་དྲ་རྒྱའི་ཐོག་བརྙན་ཐུང་ཞིག་བཟོས་པའི་ནང་།དཀར་མཛེས་ས་ཁུལ་ནི་ཕྱོགས་བཞི་མཚམས་བརྒྱད་ཀྱི་མི་འདུ་འཛོམས་བྱེད་ཡུལ་ཞིག་ཡིན་པ་དང་།རྩ་བའི་དཀར་མཛེས་ཁུལ་དུ་ཚད་ལྡན་གྱི་བླ་མ་དང་།སྤྲུལ་སྐུ།དགེ་བའི་བཤེས་གཉེན་ཡོད་པའི་ས་ཁུལ་ཞིག་ཡིན་ནའང་དེང་སྐབས་བླ་སྤྲུལ་དང་མཁའ་འགྲོ་མ།མོ་ལུང་རྒྱབ་མཁན།སྐྱེ་བ་སྔ་ཕྱི་ཤེས་མཁན་ཡིན་ལུགས།གྲུབ་ཐོབ་སོགས་ཀྱི་མིང་འཁྱེར་ནས་ཆོས་ལུགས་ཀྱི་བྱེད་སྒོ་འདྲ་མིན་སྤེལ་ནས་མང་ཚོགས་མགོ་སྐོར་གཏོང་མཁན་ཁག་ཅིག་ཡོང་གི་ཡོད་པ་དེ་ཚོར་གཟབ་ནན་བྱ་དགོས་པ་ཡིན་ཞིང་།ད་ནས་བཟུང་དཀར་མཛེས་ཁུལ་གྱི་བླ་མ་དང་།དགེ་བཤེས་སོགས་ཆོས་ལུགས་ཀྱི་འགན་འཁྲི་ཡོད་པ་ཚོས་བླ་མ་དང་མཁའ་འགྲོ་མ།གྲུབ་ཐོབ་ཀྱི་མིང་འཁྱེར་ནས་མང་ཚོགས་མགོ་སྐོར་གཏོང་མཁན་ཚོ་དངོས་ཡོད་ཀྱི་མིང་དོན་མཚུངས་པ་ཞིག་ཡིན་མིན་རྩད་གཅོད་མཐིལ་ཕྱིན་པ་བྱ་རྒྱུའི་འཆར་གཞི་ཡོད་པའི་སྐོར་གསུངས་འདུག